Január 27.

Névnapok: Angelika + Andelin, Andelina, Angyal, Angyalka, Botár, Janek, János, Krizosztom, Krizsán, Lotár, Ulászló, Vincencia

Események

Politikai események
 1163 – Ellenkirályként Magyarország trónjára kerül IV. István.
 1504 – II. Lajos saluzzói őrgróf halálával az özvegye, Foix-Candale-i Margit saluzzói őrgrófné régensként átveszi az uralmat az őrgrófság felett kiskorú fia, Mihály Antal saluzzói őrgróf nevében. (Margit uralkodik 1526-ig, a lemondásáig a fiával együtt, míg a fia, Mihály Antal 1526-tól egyedül a haláláig, 1528-ig)
 1903 – Bolíviai brazil bevándorlók José Plácido de Castro vezetésével harmadszor is kikiáltják az Acrei Köztársaságot, ami még abban az évben egyesül Brazíliával.
 1924 – Jugoszláv–olasz barátsági és együttműködési szerződés aláírása Rómában (Adria-paktum vagy Római-paktum).
 1944 – A szovjet Vörös Hadsereg áttöri Leningrád több mint 2 éve tartó német blokádját.
 1945 – A szovjet Vörös Hadsereg felszabadítja az Auschwitz és Birkenau területén található auschwitzi koncentrációs tábort.
 1958 – Stockholmban a Centralen-t T-Centralen-nek nevezik át.
 1967 – Több mint 60 ország képviselője aláírja az Atomcsend-Egyezményt
 1973 – Párizsban az Amerikai Egyesült Államok és Vietnám képviselői aláírják a békeszerződést, ezzel véget ér a vietnámi háború.
 2008 – Tartományi parlamenti választások Hessenben és Alsó-Szászországban.

Tudományos és gazdasági események
 1967 – Az Apollo–1 űrhajóban, még a Földön tűz következtében életét veszti 3 amerikai űrhajós.
 2010 – Az Apple bemutatja az iPad nevű táblagépét.

Kulturális események

Irodalmi, színházi és filmes események

Zenei események
 1813 – A velencei Teatro Moiseben bemutatják Rossini egyfelvonásos operáját a Bruschino urat.
 1844  – Bemutatták Erkel Ferenc Hunyadi László című operáját a pesti Nemzeti Színházban.
 1909 – Bartók Béla befejezi I. vonósnégyesét.

Sportesemények
 1974 – Formula–1 brazil nagydíj, Interlagos - Győztes: Emerson Fittipaldi (McLaren Ford)
 1980 – Formula–1s brazil nagydíj, Interlagos - Győztes: René Arnoux (Renault Turbo)

Egyéb események
 2008 – Kisiklik egy személyszállító vonat a törökországi Kütahya város közelében; nyolcan meghalnak, huszonegyen megsérülnek.

Születések 
 1242 – Árpád-házi Szent Margit († 1270)
 1738 – Blaž Kumerdej, szlovén filológus, tanár, nyelvújító, a szlovén iskolarendszer atyja († 1805)
 1756 – Wolfgang Amadeus Mozart osztrák zeneszerző, karmester († 1791)
 1823 – Édouard Lalo spanyol származású francia zeneszerző († 1892)
 1832 – Lewis Carroll angol író, matematikus, fényképész († 1898)
 1839 – Pavlo Platonovics Csubinszkij ukrán költő († 1884)
 1872 – Aschner Lipót magyar üzletember († 1952)
 1877 – Matija Slavič szlovén teológus, fordító, egyetemi rektor († 1958)
 1885 – Jerome David Kern amerikai zeneszerző († 1945)
 1889 – Mihályi József magyar precíziós műszerész († 1978)
 1890 – Kornis Elemér magyar földbirtokos, országgyűlési képviselő († 1953)
 1896 – Agustín Muñoz Grandes spanyol tábornok, falangista politikus, a Kék Hadosztály parancsnoka († 1970)
 1897 – Gacs János magyar római katolikus pap, pápai kamarás, cserkész főtiszt, országgyűlési képviselő († 1956)
 1903 – John Carew Eccles Nobel-díjas ausztrál neurofiziológus († 1997)
 1904 – Gaál József agrármérnök, Kecskemét város főintézője († 1993)
 1909 – Vera Dulova orosz hárfaművész († 2000)
 1910 – Edvard Kardelj, szlovén származású jugoszláv kommunista politikus, a munkásönigazgatás teoretikusa, Tito legközelebbi munkatársa († 1979)
 1924 – Sabu indiai születésű amerikai színész († 1963)
 1929 – Garai Gábor Kossuth-díjas magyar író, költő, műfordító († 1987)
 1929 – Gurics György olimpiai bronzérmes, világbajnok birkózó, edző  († 2013)
 1934 – George Follmer amerikai autóversenyző
 1935 – Chochol Károly fotográfus, fotóriporter
 1936 – Samuel C. C. Ting kínai-amerikai Nobel-díjas fizikus
 1940 – Charles Duchaussois francia író, költő († 1991)
 1943 – Várady Szabolcs Kossuth- és József Attila-díjas magyar költő, műfordító, szerkesztő
 1944 – Mairead Corrigan ír Nobel-békedíjas békemozgalmista
 1947 – Bardóczi Gyula magyar zenész, a The Boys, a Gemini, a Kati és a Kerek Perec, a Neoton Família és az Old Boys dobosa
 1948 – Mikhail Baryshnikov orosz származású amerikai balett-táncos
 1949 – Zala Márk magyar színész († 1985)
 1955 – Vörös István magyar zenész, a Prognózis együttes énekese
 1956 – Pap Vera Kossuth-díjas magyar színésznő († 2015)
 1960 – Samia Suluhu Hassan, tanzániai elnök
 1964 – Bridget Fonda amerikai színésznő
 1976 – Renaud Capuçon francia hegedűművész
 1980 – Marat Szafin orosz teniszező
 1987 – Egger Géza magyar színész
 1987 – Rácz István magyar labdarúgó
 1990 – Maria-Elena Papasotiriou görög műkorcsolyázónő
 1991 – Hetényi Péter magyar jégkorongozó
 1994 – Alex Riberas spanyol autóversenyző
 2001 – Thomas Ceccon olasz úszó, ifjúsági olimpikon

Halálozások 
 96 – Nerva római császár (* 32 körül)
 457 – Marcianus bizánci császár (* 390 körül)
 1504 – II. Lajos saluzzói őrgróf (* 1438)
 1547 – Jagelló Anna magyar királyné, Habsburg (I.) Ferdinánd felesége, valamint II. Ulászló magyar király és Candale-i Anna lánya (* 1503)
 1860 – Bolyai János magyar matematikus (* 1802)
 1868 – Kiss Bálint magyar festőművész (* 1802)
 1873 – Adam Sedgwick angol geológus (* 1785) 
 1901 – Giuseppe Verdi olasz zeneszerző (* 1813)
 1919 – Ady Endre magyar költő (* 1877)
 1940 – Isaac Babel ukrán származású szovjet író, drámaíró, újságíró (* 1894)
 1945 – Szerb Antal magyar író, irodalomtörténész (* 1901)
 1945 – Kemény Simon költő, író, újságíró, lapszerkesztő (* 1882)
 1945 – Konek Frigyes kémikus, vegyészmérnök, az MTA tagja (* 1867)
 1951 – Carl Gustaf Emil von Mannerheim finn marsall, politikus (* 1867)
 1982 – Gerecs Árpád vegyészmérnök, kémikus, az MTA tagja (* 1903)
 1983 – Louis de Funès francia színész, komikus (* 1914)
 1984 – Országh László magyar nyelvész, irodalomtörténész, szótárszerkesztő (* 1907)
 1986 – Lilli Palmer német színésznő (* 1914)
 1990 – Borsos Miklós szobrászművész, képzőművész, grafikus (* 1906)
 2001 – Juhász Bertalan magyar építőmérnök (* 1931)
 2002 – John James brit autóversenyző (* 1914)
 2010 – J. D. Salinger amerikai regényíró (* 1919)
 2014 – Peter „Pete” Seeger amerikai folkénekes, politikai aktivista, író (* 1919)
 2018 – Ingvar Kamprad svéd vállalkozó, az IKEA alapító-tulajdonosa (* 1926)
 2022 – Rónaszegi Miklós Herczeg Ferenc-díjas magyar író, szerkesztő (* 1930)

Ünnepek, emléknapok, világnapok 
 Merici Szent Angéla ünnepe a katolikus egyházban
 Szerbia: Szent Száva ünnepe (Savindan)

 A holokauszt nemzetközi emléknapja: 2005-ben az ENSZ közgyűlése egyhangú határozattal az auschwitzi haláltábor 1945-ös felszabadításának napját a holokauszt mintegy hatmillió áldozatának nemzetközi emléknapjává nyilvánította.

Január napjai